Arcra eshetnek a csaló YouTuberek
Rengeteg hamis regisztrációt töröl a héten a videomegosztó.
Kellemetlen karácsonyi meglepetéssel szolgálhat a követõszámaikat pénzért felturbóztatott videokészítõknek a YouTube. A videomegosztó új módszereket talált a hamis regisztrációk kiszûrésére, ezek a fiókok spammerekhez, továbbá a követõszámok növelésével foglalkozó szolgáltatásokhoz tartoznak. A héten nekiáll a tömeges törölgetésüknek.

A hamis regisztrációkat elõreláthatóan a következõ két napban törli majd a YouTube, így a vállalat felhívta a YouTuberek figyelmét, hogy csökkenést tapasztalhatnak a követõszámaikban. Természetesen ez elsõsorban azokat fogja érinteni, akik hamis követõket vásároltak maguknak, bár

a tisztességesen játszók esetében sem kizárt némi követõvesztés.

A YouTube szerint az olyan youtuberek automatikusan kikerülnek a reklámbevételek megosztására szolgáló Partner Programból, akiknek a purgálást követõen ezer alá csökken a feliratkozóik száma. Ettõl függetlenül a jövõben újból jelentkezhetnek, ha sikerül ezer felé tornászniuk a követõszámaikat.
YouTube